דב לוין (היסטוריון)

דב לוין (1 בינואר 1925 – 3 בדצמבר 2016) היה היסטוריון ישראלי, חוקר השואה, שהתמחה בתולדות השואה בליטא ובמדינות הבלטיות. במהלך השואה היה פעיל במחתרת הציונית בגטו קובנה, ולחם כפרטיזן באזור וילנה.

קורות חייו
לוין נולד בקובנה שבליטא, בנו של צבי לוין, נכדו של ר' דוד לוין.  למד 7 שנים בגימנסיה העברית ע"ש שוואבה בקובנה (עד לסגירתה בשנת 1940 על ידי שלטון הכיבוש הסובייטי) ובשנת 1941 סיים את לימודיו בבית הספר התיכון היידי על שם שלום עליכם (גימנסיה מס' 11 בפי הסובייטים). עם הכיבוש הנאצי נכלא בגטו קובנה, וב-1943 הצטרף לארגון ברית ציון - ארגון מחתרתי ציוני שפעל בגטו. כעבור שנה ברח מן הגטו ליערות, והצטרף ליחידת הפרטיזנים בשם "מוות לכובשים" שפעלה באזור וילנה.

ממוזער|יעקב ליוור (מימין) עם דב לוין (משמאל), סטודנטים לוחמים על הר הצופים, ירושלים.
לוין עלה לארץ ישראל כמעפיל בשנת 1945, על סיפון הספינה "פייטרו ב"דב לוין, מכתב אל רוכמן, יונה. מכון גנזים, אוסף 378 (דב לוין), סימול 1159.. עד 1946 למד סוציולוגיה, היסטוריה יהודית וכלכלה באוניברסיטה העברית בירושלים. מאוחר יותר התגייס לצה"ל ולחם במלחמת העצמאות. לוין שירת והגן על הר הצופים בשנת 1948, והוכתר על ידי "יחידת מצוף 247" כאחד מ'נערי המלך' הראשונים אשר שרתו והגנו על הר הצופים בשנת 1948 כסטודנט באוניברסיטה העברית, אף על פי שיחידת מצוף 247 הוקמה בשנת 1955.

לאחר המלחמה למד עבודה סוציאלית, ובשנת 1954 קיבל תואר שני מהאוניברסיטה העברית במדעי החברה והיסטוריה יהודית. קיבל תואר דוקטור והתמחה במדעי החברה באוניברסיטת שיקגו. במשך שנים רבות לימד במכון ליהדות זמננו באוניברסיטה העברית ועמד בראש המדור לתיעוד בעל פה. תחום המחקר העיקרי שלו היה ההתרחשויות בליטא ובמדינות הבלטיות בתקופת השואה. פרסם למעלה מ-500 מאמרים וכ-15 ספרים בעברית ובאנגלית.

היה נשוי לבלהה (לבית דויטש) ואב לשלושה. התגורר בשכונת רסקו בירושלים.

ארכיונו האישי מחולק בין משואה (מכון) ומכון גנזים.

פרסומיו
בין פרסומיו הרבים של לוין ניתן לציין:
 תולדותיה של מחתרת: הארגון הלוחם של יהודי קובנא במלחמת העולם השנייה (עם אברהם צבי בר-און), ירושלים: יד ושם, 1962.
 עם הגב אל הקיר : לחימת יהודי לטביה בנאצים, 1941-1945, הקיבוץ המאוחד, 1978.
 תקופה בסוגריים 1939-1941: תמורות בחיי היהודים באזורים שסופחו לברית המועצות בתחילת מלחמת העולם השנייה, ירושלים: האוניברסיטה העברית, המכון ליהדות זמננו; 1989
 ארגון ברית ציון' (א.ב.צ) מאבק ייחודי בקהילה יהודית במלחמת העולם השנייה, בתוך נתיב - כתב-עת למחשבה מדינית, חברה ותרבות, גיליון 3, (116), (מאי-יוני 2007), עמ' 10–16
 המערך הרפואי של יהודי הארצות הבלטיות בשואה, דברי הקונגרס העולמי למדעי היהדות, 12, ה, תשס"א, עמ' 155–166
 הערך 'קובנה', בתוך: פנקס הקהילות – ליטא, אנציקלופדיה של היישובים היהודיים למן הווסדם ועד לאחר שואת מלחמת העולם השניה, ירושלים: "יד ושם, תשנ"ו, עמ' 512–555

 פרסים 
 1966 - מענק פולברייט
 1972 - פרס יצחק שדה לספרות צבאית

 קישורים חיצוניים 



 קורות חייו וביבליוגרפיה באתר Jewish Genealogy

 יוסי מלמן, ההיסטוריון - פרטיזן, בלוג בדה מרקר, 3 בפברואר 2010





מכּתביו:
 יולי 1944 – החודש המכריע עבור שרידי יהדות ליטא, אתר יד ושם
 עובדות ובעיות בחקר לחימת יהודי ברית המועצות במלחמת העולם השנייה, אתר יד ושם
 הצלת יהודים בשואה בידי הסובייטים במלחמת העולם השנייה – מקרה אסטוניה, אתר יד ושם



הערות שוליים

קטגוריה:ישראלים ילידי ליטא
קטגוריה:פעילים ציונים בליטא
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת שיקגו
קטגוריה:בוגרי תוכנית פולברייט ישראלים
קטגוריה:חוקרי שואה ישראלים
קטגוריה:יהודים בשואה: ליטא
קטגוריה:עולים לאחר מלחמת העולם השנייה
קטגוריה:פרטיזנים יהודים מברית המועצות
קטגוריה:פרטיזנים יהודים מליטא
קטגוריה:אסירים בגטו קובנה
קטגוריה:זוכי פרס יצחק שדה
קטגוריה:ניצולי השואה: ליטא
קטגוריה:סגל האוניברסיטה העברית בירושלים: יהדות זמננו
קטגוריה:היסטוריונים ישראלים
קטגוריה:היסטוריונים יהודים ליטאים
קטגוריה:בוגרי הגימנסיה העברית ע"ש שוובה בקובנה
קטגוריה:ישראלים במלחמת העצמאות
קטגוריה:רסקו: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1925
קטגוריה:ישראלים שנפטרו ב-2016